CELEX: C2015/323/05
Language: el
Date: 2015-10-01 00:00:00
Title: Κριτήρια αναθέσεως των υποθέσεων στα τμήματα

1.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 323/4
            
         Κριτήρια αναθέσεως των υποθέσεων στα τμήματα
   (2015/C 323/05)
   Στις 11 Σεπτεμβρίου 2015 το Δικαστήριο Δημόσιας Διοίκησης αποφάσισε, σύμφωνα με το άρθρο 4 του παραρτήματος I του Οργανισμού του Δικαστηρίου και με το άρθρο 13, παράγραφος 2, του Κανονισμού Διαδικασίας του, ότι οι υποθέσεις θα ανατίθενται, από της καταθέσεως του οικείου δικογράφου, εκ περιτροπής στο πρώτο τμήμα, στο δεύτερο τμήμα και στο τρίτο τμήμα ανάλογα με τον αριθμό πρωτοκόλλου τους στη Γραμματεία και υπό την επιφύλαξη τυχόν εκ νέου αναθέσεώς τους είτε στην ολομέλεια είτε σε μονομελές τμήμα.
   Ο Πρόεδρος του Δικαστηρίου Δημόσιας Διοίκησης θα μπορεί να παρεκκλίνει από τους ως άνω κανόνες αναθέσεως για λόγους συνάφειας μεταξύ υποθέσεων, καθώς και για να διασφαλίσει την ισόρροπη και εύλογη κατανομή του φόρτου εργασίας μεταξύ των τμημάτων.
   Για τους ίδιους λόγους, ο Πρόεδρος του Δικαστηρίου Δημόσιας Διοίκησης μπορεί να αποφασίσει την εκ νέου ανάθεση των υποθέσεων κατά τη διάρκεια της διαδικασίας, μετά από διαβούλευση με τους εμπλεκόμενους δικαστές και πριν από την υποβολή της προκαταρκτικής εκθέσεως που προβλέπεται στο άρθρο 58 του Κανονισμού Διαδικασίας του Δικαστηρίου Δημόσιας Διοίκησης.